Призрачен експеримент накара участниците да повярват в привидения | Мегавселена
Призрачен експеримент накара участниците да повярват в привидения
© carlreyns
8 ноември 2014 г. в 00:05 Последна промяна:
9 ноември 2014 г. в 15:03
Резултатите от изследването показват защо някои хора усещат до себе си разни невидими същества, понякога дори ангели и демони.
„Нашият експеримент породи усещането за присъствие на извънземно същество в лабораторията. Той показа, че то може да се появи при нормални условия, в резултат на просто изкривяване на сензорно-моторните сигнали“, обяснява ръководителят на изследването Олаф Бланке, професор от Швейцарския федерален институт за технологии (EPFL).
Учените завързали очите на доброволците и ги подканили да управляват робот пред тях. Същите движения изпълнявал друг робот, който ги докосвал по гърбовете. Синхронността на движенията създавала у участниците в експеримента илюзия, че се докосват до собственото си тяло.
Свикнали с това, те не чувствали нищо необичайно. Но когато роботът, стоящ зад гърба им, започнал да се движи с малко забавяне, доброволците обявили, че усещат нечие присъствие. На някои им се струвало, че ги наблюдават и ги докосват едновременно няколко призрака.
Според учените нашият мозък получава информация за разположението на тялото в пространството от няколко източника. В нормални условия се създава цялостна картина на самосъзнанието. Но ако в работата на системите настъпи грешка, обикновено свързана с болест (в дадения случай – роботът), то мозъкът дублира образа на тялото и го възприема като чуждо.
Преди провеждането на експеримента изследователите провели сканиране на мозъка на 12 души с неврологични разстройства, които в миналото, както казвали самите те, усещали присъствието на призраци.
У всички пациенти били открити увреждания в определени мозъчни области, отговарящи за самосъзнанието, движенията на тялото и неговата ориентация в пространството.
По такъв начин изследването показало, че привиденията съществуват само в нашите глави.
Резултатите от експеримента са публикувани в сп. Current Biology.
невробиология · привидения · призраци
Страстта към приключения се дължи на ...